Zoja Berber

Zoja Berber (, g. 1987 m. rugsėjo 1 d., Permėje) – Rusijos aktorė.https://www.thevoicemag.ru/stars/biography/zoya-berber/

 Biografija 
Nuo 2010 m. įkūnijo Leros vaidmenį komediniame seriale „Realūs vaikinai“. 
 2015 m. už Leros vaidmenį nominuota TEFI apdovanojimui nominacijoje „Geriausia televizijos filmo / serialo aktorė“.

2011 m. Zoja Berber žurnalo „Maxim“ rusiškoje versijoje užėmė 5 vietą „100 seksualiausių šalies moterų“ sąraše, nusileisdama Marijai Koževnikovai, Verai Brežnevai, Viktorijai Bonet ir Alinai Artz.

2018 m. vaidino seriale „Atpildas“ (darbinis pavadinimas „Perspektyvos“), kurio premjera įvyko 2019 m. sausio 28 d. per NTV kanalą. Įkūnijo pagrindinio veikėjo žmoną Svetlaną. 

2019 m. pasirodė serialas „Devyni gyvenimai“, kurio pagrindinį vaidmenį atliko Zoja Berber. 

2020 m. sausio 11 d. parodytas filmas „Naujametinis remontas“ pagal Eduardo Topolio apsakymą „Margaritos brolija“. Jame Zoja Berber atliko pagrindinį vaidmenį.

2020 m. įkūnijo policijos pareigūnę Aną Korolkevič seriale „Projektas Anna Nikolaevna“. Zojos Berber herojė – robotas, androidas, atsiųstas į provincijos miestelį, kad įgautų reikalingų įgūdžių ir perprastų žmonių elgseną.https://www.vokrug.tv/person/show/zoya_berber/https://uznayvse.ru/znamenitosti/biografiya-zoya-berber.htmlhttps://stuki-druki.com/authors/Berber-Zoya.php

 Šaltiniai 

 Nuorodos 
 IMDB profilis
 kino-teatr.ru
 kinopoisk.ru

Kategorija:Rusijos aktoriai